b'\n_START_ARTICLE_\nAndrej Ar\xc5\xa1avin\n_START_SECTION_\nZa\xc4\x8del je v Zenitu\n_START_PARAGRAPH_\nAndrej, rojeni Leningraj\xc4\x8dan (dana\xc5\xa1nji St. Petersburg), Rusija, je igral za nogometni klub v svojem mestu - Zenit St. Petersburg. Klub, ki je tradicionalno v vrhu ruskega nogometa in s katerim je\xc2\xa0\xc2\xbb\xc5\xa0eva\xc2\xab\xc2\xa0(Ru\xc5\xa1\xc4\x8dina:Shava), kot se ga je prijel naziv, dosegel vrhunec z zmago v finalu pokala UEFA leta 2008.\n_START_SECTION_\nTujina: Arsenal\n_START_PARAGRAPH_\nFebruarja 2009 je v zimskem prestopnem roku podpisal pogodbo za angle\xc5\xa1ki Arsenal, kateri mu je namenil dres s \xc5\xa1tevilko 23, katero je nazadnje nosil dolgoletni Arsenalov branilec Sol Campbell.\n_START_SECTION_\nDr\xc5\xbeavna reprezentanca\n_START_PARAGRAPH_\nDebitiral je za svojo izbrano vrsto 17. maja 2002 na tekmi proti Belorusiji, manj kot leto dni kasneje pa dosegel prvi gol na prijateljski tekmi proti Romuniji._NEWLINE__NEWLINE_Leta 2008 je ruska reprezentanca pod vodstvom Guus Hiddinka prijetno presenetila s svojimi predstavami in uvrstitvijo v polfinale. Ar\xc5\xa1avin, ki na prvih dveh tekmah turnirja sploh ni bil v postavi, je zaigral prvi\xc4\x8d \xc5\xa1ele na tretji tekmi proti \xc5\xa0vedski. Tekmo so Rusi dobili z dva proti ni\xc4\x8d, Ar\xc5\xa1avin, ki je zadel drugi gol v 50. minuti pa je bil progla\xc5\xa1en za igralca tekme. Sledila je spektakularna tekma \xc4\x8detrtfinala proti favoriziranem Nizozemcem v kateri so po rezultatu 1 - 1 morali v podalj\xc5\xa1ke. Tam je o\xc4\x8ditno odlo\xc4\x8dila zelo dobra fizi\xc4\x8dna pripravljenost ruskih reprezentantov, ki so dobesedno poni\xc5\xbeali nizozemske. Mo\xc5\xbe odlo\xc4\x8ditve je bil tudi tokrat prav Ar\xc5\xa1avin, ki je najprej podal za vodstvo 2 - 1, zadel je Dmitri Torbinski, nato pa \xc5\xa1e sam zadel za kon\xc4\x8dnih 3 - 1 in potrdil uvrstitev v polfinale. Za igralca tekme je bil izbran Ar\xc5\xa1avin, ki pa skupaj s soigralci ni bil sposoben ponovitve podobne predstave v naslednji tekmi, tekmi za finale, kjer so izgubili proti kasnej\xc5\xa1im prvakom \xc5\xa0pancem.'